జోజిలా టన్నెల్

జోజిలా టన్నెల్‌ సోనామార్గ్‌, కార్గిల్‌ మధ్యన ఉన్న జోజిలా ఘాట్స్‌లో సముద్రమట్టానికి 11,578 అడుగుల ఎత్తులో 14.2 కిలోమీటర్ల మేర శ్రీనగర్‌ - లేహ్‌లను కలుపుతూ 9.5 మీటర్ల వెడల్పు, 7.57 మీటర్ల ఎత్తుతో రెండు వరుసల్లో నిర్మిస్తున్న టన్నెల్‌. ఇది భారతదేశంలోనే పొడవైన రోడ్‌ టన్నెల్‌ మరియు ఆసియాలో పొడవైన బై-డైరెక్షనల్‌ టన్నెల్‌. శ్రీనగర్ - లద్దాఖ్‌ మధ్య ప్రస్తుతం ప్రయాణానికి మూడున్నర గంటల సమయం పడుతుంది. జోజిలా టన్నెల్‌ పూర్తయితే కేవలం 15 నిమిషాల్లోనే ఈ దూరాన్ని చేరుకుంటారు.

నిర్మాణం
జోజిలా టన్నెల్ నిర్మించాలని 2013లో యూపీఏ హయాంలో నిర్ణయించారు. ఆ తర్వాత ఎన్డీయే ప్రభుత్వ హయాంలో 4 సార్లు టెండర్లు పిలిచినా సఫలం కాలేదు. 
జోజిలా టనెల్‌ నిర్మాణాన్ని మేఘ ఇంజనీరింగ్ & ఇన్ఫ్రాస్ట్రక్చర్స్ లిమిటెడ్ (MEIL) సంస్థ ఆగష్టు 2020లో దక్కించుకుంది. ఈ టన్నెల్ నిర్మాణ పనులను కేంద్ర రవాణాశాఖ మంత్రి నితిన్ గడ్కరీ ఫస్ట్‌ బ్లాస్ట్‌తో 15 అక్టోబర్ 2020లో ప్రారంభించాడు. జోజిలా టన్నెల్‌ ను అత్యాధునికంగా నిర్మిస్తున్నారు. సీసీటీవీ కెమెరాలు, ఓవర్‌ హైట్‌ వాహనాలను గుర్తించడం, ఆటోమెటిక్‌ ఫైర్‌ డిటెక్షన్‌, ఫైర్‌ అలారం,  స్పీడ్‌ లిమిట్‌ 80 కిలోమీటర్లకు పరిమితం చేస్తూ టన్నెల్‌ను నిర్మిస్తున్నారు.

మూలాలు

శ్రీనగర్ జిల్లా
శ్రీనగర్ రవాణా